da vi da de en en de de da da da da da da id en de da en da da da da da da en en nl da da en pl da nl nl nn tr da de de da da nl da en en da da da da da da da da en sv en en sv nb da de en fr da da en da da en fi da da da de nl da en
H1: Sikker sejr i sæsonpremieren - Hafnia Floorball Club
Kirk - 16. september 2019
Helsingør fik den bedste start, men Hafnia svarede prompte igen, og sejren blev derefter langsomt men sikkert hevet i land.
Hafnia startede sløvt, og det gav hurtigt Helsingør et frislag i en farlig position, og her kunne hjemmeholdet score på sin første afslutning – vel at mærke efter opdækning, der lod meget tilbage at ønske. Det gav dog det højtprofilerede indkøb Parbo en gylden mulighed for at markere sig i sit første skift for Hafnia, og det gjorde han så efter kun 4 sekunder på banen med en sikker udligning – what a signing!
Thomas Hviid, der vanen tro var i fantastisk spillehumør mot sit gamle hold, gav senere i perioden Hafnia føringen, inden Parbo på ny viste skarpheden til 1-3, og den stilling holdt perioden ud.
Hafnia er dog ikke udpræget gode til at lukke kampe ned, og også denne lørdag fik Helsingør mulighed for at skabe lidt spænding, da de halvvejs gennem den afsluttende periode kunne se måltavlen vise 4-8 efter lidt suspekt forsvarsspil ved en række lejligheder. Igen var det dog Hviid, der gjorde det onde ved brormands hold, da han punkterede kampen endegyldigt til 4-9. Scoringen fik imidlertid den konsekvens, at Hviid resten af opgøret jagtede et hattrick så tilpas pointliderligt, at man næsten følte, at hedengangne Bølle var tilbage på holdet.
Opgøret sluttede 5-10 uden den store dramatik, idet “Malta-Meyers” strafferedning også skal fremhæves på plussiden, mens Nørhaves ærgerlige fiberskade i den grad tæller på minussiden.
Helsingør FT – Hafnia FC 5-10 (1-3, 1-4, 3-3)
1. 00:44 1-0 Martin Andreasen (Jens Stigaard)
1. 00:48 1-1 Nikolaj Parbo (Jesper Schow)
1. 09:07 U2 Kristian Nørhave, Hafnia
1. 12:47 1-2 Thomas Hviid (Frederik Trier Møller)
1. 14:22 1-3 Nikolaj Parbo (Jesper Schow)
2. 01:28 1-4 Jesper Schow (Nikolaj Parbo)
2. 08:12 1-5 Frederik Trier Møller (Peter Steen Jensen)
2. 09:33 U2 Michael Werdelin, Hafnia
2. 12:31 1-6 Nikolaj Parbo (Jesper Schow)
2. 15:19 1-7 Jesper Schow (Philippe M. Nielsen)
2. 17:04 U2 Nikolaj Parbo, Hafnia
2. 18:24 2-7 Adam Wållringer (William Tækker) PP
3. 01:56 2-8 Jesper Schow (Michael Werdelin)
3. 06:30 3-8 Allan Rasmussen (Jan Hammer)
3. 09:43 4-8 Adam Wållringer (William Tækker)
3. 11:01 4-9 Thomas Hviid (Peter Steen Jensen)
3. 11:08 4-10 Michael Werdelin (Jesper Schow)
3. 15:07 U2 Frederik Trier Møller, Hafnia
3. 16:28 5-10 Martin Andreasen (Tobias P. Jørgensen)
Nikolaj Parbo (foran Hviid og Werde)
OPDATERET STATISTIK: Sæsonen 2019/20
Stilling, 1. div. øst, grundspil
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club